शिवसेनेचे उमेदवार संजय जाधव आणि राष्ट्रवादीचे उमेदवार राजेश विटेकर

वास्तविक मुद्द्यांपेक्षा भावनिक मुद्द्यांभोवती फिरणारं राजकारण असा राजकीय पोत असलेल्या या मतदारसंघात यंदाची निवडणूक कशी लढली जाते, हे पाहणे औचित्याचे ठरणार आहे. 

संजय तथा बंडू जाधव यांना कार्यकर्ते 'बंडू बॉस' असं म्हणतात. तर राजेश विटेकर यांना त्यांचे कार्यकर्ते 'दादा' म्हणतात. 

परभणी मतदारसंघ पारंपरिकरीत्या शिवसेनेचा बालेकिल्ला समजला जातो. पण गेल्या काही टर्ममध्ये असं दिसलं की एक टर्म संपली की खासदार शिवसेनेला 'जय महाराष्ट्र' करतात. शिवसेनेच्या तिकिटावर खासदार झालेले तुकाराम रेंगे पाटील आणि गणेश दुधगावकर यांनी टर्म संपल्यानंतर शिवसेनेला सोडचिठ्ठी दिली.

पण, यावेळी विद्यमान खासदार संजय जाधव यांना शिवसेनेनी उमेदवारी दिली आहे. शिवसेना आणि भाजपची युती झाल्यानंतर शिवसेनेला ही जागा फार कठीण नाही पण राष्ट्रवादीचे तरुण उमेदवार राजेश विटेकरांचे त्यांना कडवं आव्हान राहील असं म्हटलं जात आहे. 

खासदार संजय जाधव यांचे प्रतिस्पर्धी राजेश विटेकर आहेत. त्यांच्याविषयी सांगताना, परभणीतून प्रकाशित होणाऱ्या 'दैनिक समर्थ दिलासा'चे कार्य... आणखी 4000 वर्णांसाठी लेख सुरू ठेवा:
कारी संपादक संतोष धारासुरकर सांगतात, "विटेकर हे माजी जिल्हा परिषद अध्यक्ष आहेत. विटेकर हे गेल्या दोन महिन्यांपासून लोकसभेची तयारी करत होते."

"राजेश विटेकर हे सोनपेठ तालुक्यातील विटा या गावचे सरपंच होते. नंतर ते कृषि उत्पन्न बाजार समितीचे सभापती आणि मग जिल्हा परिषदेचे अध्यक्ष बनले. ते जिल्हा मध्यवर्ती सहकारी बॅंकेचे संचालक देखील होते, ते शिवसेनेला चांगली लढत देतील असं राष्ट्रवादीतील नेतृत्वाला वाटल्यामुळे त्यांना उमेदवारी देण्यात आली." धारासुरकर सांगतात. 

"बहुजन वंचित आघाडीने आलमगीर खान यांना उमेदवारी दिली आहे. परभणी मतदारसंघात मुस्लीम मतदारांची संख्या लक्षणीय आहे. तेव्हा ते देखील दोन्ही उमेदवारांना चांगली लढत देऊ शकतील अशी शक्यता आहे," असं ज्येष्ठ पत्रकार बाळासाहेब काळे सांगतात.  

परभणी मतदारसंघाची रचना 

परभणी मतदारसंघात परभणी जिल्ह्यातले 4 विधानसभा मतदार संघ आहेत तर जालना जिल्ह्यातले दोन विधानसभा मतदारसंघ आहेत. जिंतूर, परभणी, गंगाखेड, पाथरी हे जालना जिल्ह्यातले मतदारसंघ परभणी लोकसभा मतदारसंघात आहेत. तर परतूर आणि घनसावंगी या जालना जिल्ह्यातल्या विधानसभा मतदारसंघाचा समावेश परभणी लोकसभा मतदारसंघात होतो. या मतदारसंघात शिवसेनेचा एक, भाजपचा एक, राष्ट्रवादीचे 3 आणि एक अपक्ष आमदार आहे. 

परभणी शिवसेनेचा बालेकिल्ला का समजला जातो? 

"परभणीतली लढत ही राष्ट्रवादी आणि शिवसेनेत थेट होईल. पण पारडं संजय जाधव यांच्या बाजूने थोडंसं जड आहे," असं धारासुरकर सांगतात. 

"परभणीच्या मतदारांना दिवंगत शिवसेना प्रमुख बाळासाहेब ठाकरे यांच्याविषयी श्रद्धा आहे. त्यामुळे ते वेळोवेळी शिवसेनेलाच मतदान करत आले आहेत. नव्या पिढीला म्हणजेच 18-30 वर्षाच्या मतदाराला संजय तथा बंडू जाधव यांच्याविषयी आकर्षण आहे. "

परभणीच्या मतदारांची अजूनही बाळासाहेबांवर श्रद्धा आहे.

"राजे संभाजी मित्र मंडळाच्या माध्यमातून त्यांनी तरुणांचं संघटन उभं केलं नंतर ते नगरसेवक बनले, मग सभापती, शहर प्रमुख, जिल्हा प्रमुख असा प्रवास करत करत ते दोनदा आमदार बनले. आता ते खासदार आहेत. त्यांच्या लोकप्रियतेमुळे त्यांना दुसऱ्यांदा तिकीट मिळालं आहे," धारासुरकर सांगतात. 

'जाधव हे अनुभवी पण...'

"जाधव हे अनुभवी उमेदवार आहेत आणि ते एक कट्टर शिवसैनिक म्हणून ओळखले जातात. युती झाल्यानंतर हिंदुत्ववादी मतं विभाजित होणार नाहीत याचा त्यांना निश्चितच फायदा होईल. या त्यांच्या जमेच्या बाजू...